ທ່ານ ດິງເທ໋ຮິງທີ່ກອງປະຊຸມ
(ພາບ: ອານນິງຖູໂດ)
(vovworld)- ໃນຕອນເຊົ້າວັນທີ 21/6, ຕຳຫຼວດຮ່າໂນ້ຍ ຈັດກອງປະຊຸມສະຫຼຸບວຽກງານປ້ອງກັນການເລືອກຕັ້ງ ສະມາຊິກສະພາແຫ່ງຊາດ ແລະ ສະມາຊິກສະພາປະຊາຊົນທຸກຂັ້ນ ອາຍຸການ 2016-2020. ເພື່ອປະຕິບັດວຽກງານປ້ອງກັນການເລືອກຕັ້ງ, ຕຳຫຼວດນະຄອນຫຼວງຮ່າໂນ້ຍ ໄດ້ຜັນຂະຫຍາຍ ກຳລັງ, ພາຫະນະ, ມາດຕະການ ຢ່າງຄົບຊຸດ, ເປີດບັ້ນໂຈມຕີປາບປາມອາສະຍາກຳ ເພື່ອຮັບປະກັນຄວາມປອດໄພໃນບໍລິເວນ. ຕຳຫຼວດຮ່າໂນ້ຍ ກໍ່ສົມທົບກັນຢ່າງແໜ້ນແຟ້ນກັບກຳລັງກວດກາຄົມມະນາຄົມ, ຊາວໜຸ່ມອາສາສະໝັກ, ກຳລັງປ້ອງກັນເຂດຊຸມຊົນ... ຮັບປະກັນ ຄວາມສະຫງົບ, ປອດໄພ ສະຖານທີ່ປ່ອນບັດນັບໝື່ນແຫ່ງ ຢ່າງເດັດຂາດ. ກ່າວຄວາມເຫັນທີ່ກອງປະຊຸມ, ທ່ານ ດິງເທ໋ຮິງ , ຜູ້ປະຈຳການຄະນະເລຂາທິການສູນກາງພັກກອມມູນິດຫວຽດນາມ, ເຊື່ອໝັ້ນວ່າ: ກຳລັງຕຳຫຼວດນະຄອນຫຼວງ ຈະສືບຕໍ່ສະມັກຄີເປັນເອກະພາບ, ຜ່ານຜ່າຄວາມຫຍຸ້ງຍາກ, ການທົດສອບ, ປະຕິບັດສຳເລັດໜ້າທີ່ທີ່ໄດ້ຮັບມອບໝາຍໃຫ້ດີທີ່ສຸດ, ປະກອບສ່ວນປະຕິບັດມະຕິກອງປະຊຸມໃຫຍ່ ຄັ້ງທີ່12 ຂອງພັກ ແລະ ມະຕິກອງປະຊຸມໃຫຍ່ຄະນະພັກນະຄອນຫຼວງຮ່າໂນ້ຍ ຄັ້ງທີ່ 16 ທີ່ໄດ້ວາງອອກ ຢ່າງມີໄຊ.